Dubravka Jurlina Alibegović
<s>Dubravka Jurlina Alibegović (Zagreb, 5. studenog 1963.), ravnateljica je Ekonomskog instituta i trenutna ministrica uprave Republike Hrvatske.</s>

<s>Životopis</s>

<s>Dubravka Jurlina Alibegović rođena je u Zagrebu 5. studenog 1963. godine.</s><s>Godine 1978. završava osnovnu školu u Zagrebu, a četiri godine kasnije srednju ekonomsku školu, također u Zagrebu.</s><s>U listopadu 1986. godine diplomirala je na Ekonomskom fakultetu u Zagrebu.</s><s>1992. je magistrirala, a u travnju 2006. i doktorirala na istom fakultetu.</s>

<s>Godine 1987. zapošljava se na Ekonomskom institutu kao voditeljica Odjela za javne financije i financijskih sustava.</s><s>2000. godine napušta Institut te radi kao zamjenica ministra u Ministarstvu znanosti i tehnologije.</s><s>Nakon tri godine vraća se na Institut, ovaj put kao pomoćnica ravnatelja.</s><s>2013. na položaju ravnateljice zamjenjuje Sandru Švaljek.</s>

<s>Napisala je mnoštvo znanstvenih radova, a autorica je i više knjiga i udžbenika.</s><s>Osim hrvatskoga govori i engleski i njemački.</s>

<s>Izvori</s>

<s>Vanjske poveznice 
  Službene stranice Vlade RH</s>

<s>Ministri u Vladi Republike Hrvatske
Biografije, Zagreb</s>

